**Inglise keele ainekava**

**2. klass**

**ÕPPESISU**

Teemad ja keeleteadmised

Sõnavara: mina ja perekond, värvid, kehaosad, arvud 1-10, loomad, lihtsamad tegevused, puu- ja köögiviljad, transport.

Keelekasutus: lihtsamad küsimused. Lausemallid: poeskäimine, millegi küsimine klassis, enese tutvustamine.

Grammatika: tegusõna “olema” vormid, artikkel *a/an*, isikulised asesõnad. Lihtsamad laused (see on ... / mina olen …). Suurtäht, punkt, küsimärk.

Laulud, pildid, mängud ja rütmisalmid.

**Metoodika**

Metoodiliste võtete valikul lähtutakse eakohasusest. Osaoskuste arendamiseks sobivad näiteks:

1) teatud sõnale või fraasile reageerimine (käetõstmine, püstitõusmine, esemele või pildile osutamine);

2) loetellu sobimatu sõna äratundmine;

3) kuuldu põhjal pildi täiendamine;

4) tähelepanelikku kuulamist nõudvate mängude mängimine (nt bingo);

5) laulude ja luuletuste kuulamine ning nende põhjal ülesande täitmine (nt ridade järjestamine, riimuvate sõnade leidmine);

6) dialoogide, laulude ja luuletuste esitamine;

7) häälega lugemine;

8) rääkimine pildi alusel;

9) ärakirja tegemine ja mudeli järgi kirjutamine.

**ÕPITULEMUSED**

Õpilne

1. saab aru lihtsatest igapäevastest väljenditest ja lühikestest lausetest;
2. kasutab õpitud väljendeid ja lühilauseid oma vajaduste väljendamiseks ning oma lähiümbruse (pere, kodu) kirjeldamiseks;
3. reageerib adekvaatselt väga lihtsatele küsimustele ja korraldustele;
4. omab esmaseid teadmisi õpitava keele maast ja kultuurist;
5. omab positiivset suhtumist võõrkeele õppimisse;
6. oskab töötada nii paaris kui rühmas (õpetaja juhendamisel);
7. tunneb kuulamisel ära väga aeglases ja selges sidusas kõnes ära õpitud sõnad ja fraasid, arusaamist toetab pildimaterjal;
8. oskab rääkimisel vastata väga lihtsatele küsimustele ning esitada samalaadseid küsimusi õpitud sõnavara ja lausemallide piires.

**ÕPPEMATERJALID**

English World 1 Pupil’s Book. M. Bowen, L. Hocking, Macmillan 2009.

English World 1 Workbook. M. Bowen, L. Hocking, Macmillan 2009.

English World 1 DVD-ROM. M. Bowen, L. Hocking, Macmillan 2009.

English World 1 Flashcards. M. Bowen, L. Hocking, Macmillan 2009.

¹Õpetaja valib lisaõppematerjale oma vabal valikul lähtuvalt seatud eesmärkidest ja õpilaste võimetest ning vajadustest. Kasutatakse erinevaid mänge, audio- ja videomaterjale, ajakirjandust, internetti.

**HINDAMINE**

I kooliastmes hinnatakse põhiliselt õpilase kuulatud tekstist arusaamist ja suulist väljendusoskust. Hindamisel kasutatakse sõnalisi hinnanguid, hinnates peamiselt positiivset õpitulemust. Rõhk on sisulisel tagasisidel, mis toob esile õpilase tugevad küljed ja edusammud.

Õpilane õpib õpetaja juhendamisel ja toetava õppematerjali abil ise oma tööle hinnangut andma.

Õppe vältel toob ta koostöös õpetajaga esile:

1) oskused ja teadmised, mis ta on enda arvates hästi omandanud;

2) oskused või teadmised, mille omandamiseks peab ta veel tööd tegema.

I kooliastmes võib enesehinnanguid anda emakeeles, kuid õpetaja julgustab õpilast ka võõrkeelt kasutama. Õpetaja jälgib, et kõik õpilased saaksid oma mõtted ja arvamuse välja öelda.